CELEX: 32021R0519
Language: bg
Date: 2021-03-24 00:00:00
Title: Регламент за изпълнение (ЕС) 2021/519 на Комисията от 24 март 2021 година за изменение на Регламент за изпълнение (ЕС) 2015/1375 по отношение на тестването за Trichinella при еднокопитните животни и по отношение на дерогацията за Обединеното кралство при тестването за Trichinella при домашните свине (текст от значение за ЕИП)

25.3.2021   
               
               
                  BG
               
               
                  Официален вестник на Европейския съюз
               
               
                  L 104/36
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/519 НА КОМИСИЯТА
         от 24 март 2021 година
         за изменение на Регламент за изпълнение (ЕС) 2015/1375 по отношение на тестването за Trichinella при еднокопитните животни и по отношение на дерогацията за Обединеното кралство при тестването за Trichinella при домашните свине
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 18, параграф 8, първа алинея, буква а) от него,
         като има предвид, че:
         
                     (1)
                  
                  
                     С Регламент (ЕС) 2017/625 се определят правила за извършването на официален контрол и за действията, които да бъдат предприети от компетентните органи по отношение на производството на продукти от животински произход, предназначени за консумация от човека.
                  
               
                     (2)
                  
                  
                     
                        Trichinella е паразит, който може да се среща в месото от възприемчиви видове, като например свине и коне, и причинява заболявания, пренасяни чрез храните при хората, когато се консумира заразено месо. С Регламент за изпълнение (ЕС) 2015/1375 на Комисията (2) се установяват специфични правила за официалния контрол на трихинели (Trichinella) в месото, включително условията за дерогации от тестването за Trichinella при въвеждането в Съюза на месо от домашни свине.
                  
               
                     (3)
                  
                  
                     На 6 юни 2013 г. Европейският орган по безопасност на храните прие научно становище за опасностите за здравето на човека, които да бъдат обхванати при инспекциите на месо (от еднокопитни животни) (3). В посоченото становище се препоръчва контролът на Trichinella във всички еднокопитни животни (не само при конете, но и при магаретата и мулетата) да бъде определен за приоритетен. Поради това в Регламент за изпълнение (ЕС) 2019/627 на Комисията (4) се въвежда задължително тестване за Trichinella на кланичните трупове на всички еднокопитни животни. С Регламент за изпълнение (ЕС) 2015/1375 се въвежда задължително тестване на конете и другите възприемчиви видове. От съображения за последователност и за да няма двусмислие, в Регламент за изпълнение (ЕС) 2015/1375 следва да се казва също „еднокопитни животни“ вместо „коне“.
                  
               
                     (4)
                  
                  
                     С Регламент (ЕС) № 206/2010 на Комисията (5) се разрешава въвеждането в Съюза на месо от домашни свине от Обединеното кралство. По силата на този регламент Обединеното кралство е включен в списък на държави, които прилагат дерогация от тестването за Trichinella на кланични трупове и месо от неотбити домашни свине на възраст под пет седмици в съответствие в член 3, параграф 2 от Регламент за изпълнение (ЕС) 2015/1375.
                  
               
                     (5)
                  
                  
                     С Регламент за изпълнение (ЕС) 2020/692 на Комисията (6) се отменя Регламент (ЕС) № 206/2010, считано от 21 април 2021 г. Като се има предвид посочената отмяна, с Регламент за изпълнение (ЕС) 2020/1478 на Комисията (7) се добавя приложение VII към Регламент (ЕС) 2015/1375, считано от 21 април 2021 г., което съдържа списък на третите държави, прилагащи дерогация от тестването за Trichinella в съответствие с член 13, параграф 2 от Регламент за изпълнение (EС) 2015/1375.
                  
               
                     (6)
                  
                  
                     На 12 януари 2021 г. Обединеното кралство предостави информация в съответствие с член 3, параграф 3, буква б) от Регламент за изпълнение (ЕС) 2015/1375, че историческите данни за непрекъснатите изследвания, провеждани върху популацията от заклани домашни свине, дават най-малко 95 % сигурност, че болестността от Trichinella не надвишава едно на милион в тази популация. Освен това Обединеното кралство уведоми Комисията за намерението си да прилага дерогацията от тестването за Trichinella на кланични трупове и месо от домашни свине, когато животните идват от стопанство, официално признато за прилагащо контролирани условия на отглеждане, в съответствие с приложение IV към посочения регламент за изпълнение.
                  
               
                     (7)
                  
                  
                     Поради това Обединеното кралство следва да бъде включено в списъка в приложение VII към Регламент за изпълнение (ЕС) 2015/1375, без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия във връзка с приложение 2 към посочения протокол.
                  
               
                     (8)
                  
                  
                     Приложение VII към Регламент за изпълнение (ЕС) 2015/1375 следва да бъде изменено, за да се отрази прилагането на дерогациите, предвидени в член 3, параграфи 2 и 3 от посочения регламент за изпълнение, от страна на Обединеното кралство.
                  
               
                     (9)
                  
                  
                     Поради това Регламент за изпълнение (ЕС) 2015/1375 следва да бъде съответно изменен.
                  
               
                     (10)
                  
                  
                     Тъй като Регламент (ЕС) № 206/2010 се отменя, считано от 21 април 2021 г., и с Регламент за изпълнение (ЕС) 2020/1478 се добавя приложение VII към Регламент (ЕС) 2015/1375, считано от същата дата, включването на Обединеното кралство в посоченото приложение следва да се прилага също така от тази дата.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2015/1375 се изменя, както следва:
            
                        1)
                     
                     
                        Член 2 се изменя, както следва:
                        
                                    а)
                                 
                                 
                                    параграф 2, първа алинея се заменя със следното:
                                    „От трупове на еднокопитни животни, диви свине и други видове селскостопански и диви животни, възприемчиви към заразяване с Trichinella, системно се вземат проби в кланици или обекти за обработка на дивеч като част от следкланичния преглед.“
                                 
                              
                                    б)
                                 
                                 
                                    параграф 3 се заменя със следното:
                                    
                                       „3.   До получаване на резултатите от изследването за Trichinella и при условие че операторът в сектора на храните гарантира пълна проследяемост, кланичните трупове от домашни свине и от еднокопитни животни могат да бъдат разфасовани най-много на шест части в кланица или в транжорна, която се намира в същото помещение.“
                                    
                                 
                              
                  
                        2)
                     
                     
                        В приложение III уводното изречение и букви a) и б) се заменят със следното:
                        „Месото от еднокопитни животни, месото от дивеч и другото месо, което може да съдържа паразити от видовете Trichinella, трябва да бъде изследвано в съответствие с един от методите за смилане, посочени в глава I или II от приложение I, със следните изменения:
                        
                                    а)
                                 
                                 
                                    проби за изследвания, тежащи най-малко 10 g, се вземат от мускулите на езика или челюстта на еднокопитните животни или от предния крак, езика или диафрагмата на дивата свиня;
                                 
                              
                                    б)
                                 
                                 
                                    в случай на еднокопитни животни, когато тези мускули липсват, по-голям размер проби за изследване трябва да се вземат от ствола на диафрагмата при прехода от мускулестата към сухожилната част. Мускулът не трябва да съдържа съединителна тъкан и мазнина;“.
                                 
                              
                  
                        3)
                     
                     
                        В приложение IV, глава II буква б) се заменя със следното:
                        
                                    „б)
                                 
                                 
                                    Броят на изследванията и резултатите от изследванията за Trichinella при домашни свине, диви свине, еднокопитни животни, дивеч и всякакви други възприемчиви животни се представят в съответствие с приложение IV към Директива 2003/99/ЕО. Данните за домашни свине съдържат конкретна информация, отнасяща се най-малко до:
                                    
                                                i)
                                             
                                             
                                                изследванията върху животни, отглеждани при контролирани условия;
                                             
                                          
                                                ii)
                                             
                                             
                                                изследванията върху свине за разплод, нерези и свине за угояване.“
                                             
                                          
                              
                  
                        4)
                     
                     
                        Приложение VII се заменя със следното:
                        
                           
                              „ПРИЛОЖЕНИЕ VII
                              Трети държави или региони от тях, прилагащи дерогацията, посочена в член 13, параграф 2
                              
                                          Код на държавата по ISO
                                       
                                       
                                          Трета държава или регион от нея
                                       
                                       
                                          Забележки
                                       
                                    
                                          GB
                                       
                                       
                                          Обединено кралство (*1)
                                          
                                       
                                       
                                          Прилагане на дерогациите, предвидени в член 3, параграфи 2 и 3
                                       
                                    
                        “
                  
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            Член 1, параграф 4 се прилага от 21 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 24 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Регламент за изпълнение (ЕС) 2015/1375 на Комисията от 10 август 2015 г. относно установяване на специфични правила за официалния контрол на трихинели (Trichinella) в месото (ОВ L 212 11.8.2015 г., стр. 7).
         
            (3)  EFSA Journal (Бюлетин на ЕОБХ) 2013; 11(6):3263.
         
            (4)  Регламент за изпълнение (ЕС) 2019/627 на Комисията от 15 март 2019 г. за определяне на еднакви практически условия за извършването на официален контрол върху продукти от животински произход, предназначени за консумация от човека, в съответствие с Регламент (ЕС) 2017/625 на Европейския парламент и на Съвета и за изменение на Регламент (ЕО) № 2074/2005 на Комисията по отношение на официалния контрол (ОВ L 131, 17.5.2019 г., стр. 51).
         
            (5)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
         
            (6)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
         
            (7)  Регламент за изпълнение (ЕС) 2020/1478 на Комисията от 14 октомври 2020 г. за изменение на Регламент за изпълнение (ЕС) 2015/1375 по отношение на вземането на проби, референтния метод за откриване и условията за внос във връзка с контрола на Trichinella (OJ L 338, 15.10.2020 г., стр. 7).
         
            (*1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.